Old Smelly	Posts: 538	Joined: Fri Nov 28, 2008 1:21 pm	Re: Working routes
wesleywt	Posts: 51	Joined: Fri Nov 05, 2010 4:04 pm	Real Name: Wesley Williams
536370_465881000117565_1365552915_n.jpg (21.86 KiB) Viewed 5911 times
198277_10151311277178156_652773927_n.jpg (29.79 KiB) Viewed 5744 times Suid Afrikaanse Nuus Thread - Page 190 - Stormfront
Page 190 of 226 « First < 90 140 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 201 202 203 204 > Last »
01-21-2008, 07:02 PM #1891
Krag-rantsoene kom - Krag vir Zimbabwe & Botswana
Suid-Afrikaners moet voor die winter minstens 15% van hul kragverbruik sny anders kan die land se kragnetwerk ineenstort.
Só het mnr. Jacob Maroga, uitvoerende hoof van Eskom, gister gewaarsku nadat hy en ander Eskom-bestuurslede 131 van die land se topsakeleiers in Midrand ontmoet het.
“Die kragreserwe is uitgeput en die kragnetwerk is onder geweldige druk.
“As daar nie dringend ingegryp word en krag bespaar word nie, kan die stelsel ineenstort,” het Maroga ernstig gemaan.
“Ons sal onmiddellik tussen 15% en 20% van die kragverbruik moet sny.
“Almal moet saamwerk om krag te bespaar.
“Selfs Eskom se kantore spaar krag,” sê hy.
“Ondernemings, asook huise, sal moet leer om meer krag te bespaar,” sê mnr. Brian Dames, Eskom se besturende direkteur van die ondernemingsafdeling.
Intussen reageer verbruikers steeds woedend op die huidige kragonderbrekings.
Veral kleinsake-ondernemings ly glo groot verliese.
Eskom het ook gister aangekondig hy beoog om kragkwotas as langtermynoplossing in te stel, eerder as die huidige beplande kragonderbrekings (beurtkrag).
Volgens die elektrisiteitsverskaffer beoog hy om elke maand slegs ’n sekere hoeveelheid krag aan huise, ondernemings, nywerhede en myne toe te ken.
As ’n kragverbruiker (huishoudings ingesluit) sy kwota oorskry, sal hy beboet of ’n aansienlike duurder tarief moet betaal.
Kragverbruikers wat minder krag as hul toegekende kwota gebruik, sal ’n kontantbeloning ontvang of daarna minder vir krag betaal.
Dié rantsoeneringsplan sal nie onmiddellik in werking gestel word nie.
Dit is reeds aan die regering voorgelê.
“Al die kwessies rondom dié program is nog nie uitgestryk nie, maar sal binnekort in plek val,” het Maroga gesê.
Sakelui teenwoordig by die Eskom-vergadering het gister ook ’n taakspan gestig wat sal kyk hoe die land se grootste kragverbruikers meer krag kan bespaar.
Eskom sê groot kragvrate sal in die toekoms ook verplig word om ’n sekere hoeveelheid van hul eie krag op te wek.
Sasol het reeds sulke planne.
Eskom beplan om vanjaar ’n vyfjaarprogram te begin waartydens geisers in sommige huise met sonverhittingstelsels vervang sal word.
“Die projek sal deur Deloitte bestuur word en 100% gesubsidieer wees,” sê me. Ayanda Noah, besturende direkteur vir verspreiding by Eskom.
Noah sê kragbesparende toestelle soos geiser-komberse en stortkoppe sal ook in die toekoms meer vrylik beskikbaar wees.
Volgens die kragverskaffer sal die regering ook die invoer van kragopwekkers goedkoper en makliker maak.
Dít spruit uit Eskom se noodvergadering met pres. Thabo Mbeki eergisteraand in Pretoria oor die kragkrisis.
Eskom se beoogde uitbreidingsprojekte en hoe dit gefinansier sal word, is ook op dié vergadering bespreek.
Meer as R300 miljard is daarvoor nodig.
Mnr. Bongani Nqwababa, finansiële direkteur van Eskom, sê die semi-staatsinstellings, regeringsdepartemente en die nasionale tesourie bespreek dié finansiering, maar ’n besluit sal eers oor drie maande geneem kan word.
01-27-2008, 09:22 AM #1892
Bang vir "prison break"
Prison Break ? Pollsmoor word gevrees as tien van die Wes-Kaap se gevaarlikste misdadigers ? onder wie twee "generaals" in die berugte 27's-tronkbende ? "huis toe" kom.
Die tien kom waarskynlik volgende week Kaap toe vir 'n hofsaak waarin hulle tronkowerhede wil dwing om hulle met "respek en menswaardigheid" te behandel.
Amptelike rekwisisies wat die departement van korrektiewe dienste (DKD) versoek om die tien, wat as "hoërisiko-sekuriteitsgevangenes" geklassifiseer is, die eerste week in Februarie na die Kaapse hooggeregshof toe te bring, is dié week uitgestuur.
Teen laat Vrydag was die DKD nog druk besig om 'n plan te maak om die saak waarvoor die tien Kaap toe moet kom, stop te sit.
Donovan Krige, Jan Okies, Malcolm Faku, Roderick Gerber, Rayno Moses, Charles Adams, Ricardo van der Westhuizen, Dawid Ruiters, Shaun Voight en Walied Nagel het almal 'n lang geskiedenis van geweldsmisdaad. Hulle het die Kaapse hooggeregshof genader om die DKD te beveel om die besluit om hulle na die Mangaung- privaat gevangenis in Bloemfontein te verskuif, in heroorweging te neem. Hulle wil ook as mediumrisiko-gevangenes geklassifiseer word. Dit sal beteken dat hulle in 'n deel van die tronk aangehou sal word waar daar minder sekuriteit is, dat hulle meer besoeke sal kan ontvang en meer voorregte sal geniet.
Die voorsitter van die raad van korrektiewe dienste, regter Siraj Desai, het egter dié week gesê die status van gevangenes wat lewenslange tronkstraf uitdien en voor 2004 gevonnis is, sal eers ná 20 jaar heroorweeg word.
Die berugste onder die groep is Ruiters, beter bekend as Doggy Dog, en Adams, beter bekend as Chico, wat albei tot lewenslange tronkstraf gevonnis is vir hul rol in die opspraakwekkende Niewoudtville-moorde waarin 'n Britse vrou, me. Julia Fairbanks-Smith, haar dogtertjie, Emma Wall, en hul gasvrou, mev. Gansie Louw, vermoor is. Die twee word deur die DKD as die generaals van die 27's-bende geïdentifiseer.
"Ons vermoed die ware rede vir die aansoek is dat al die applikante met hul bendes hier in die Wes-Kaap herenig wil word. Dit sal 'n ernstige bedreiging inhou vir die veiligheid van ander gevangenes en ook vir korrektiewe beamptes wat by dié tronke werk," voer me. Annelize Malan, adjunk-direkteur vir regsdienste van die DKD, in hofstukke aan. Sy glo selfs die tien sal die gevaar bedreig van die personeel van die hof waarin hul saak aangehoor word.
En dan is daar die gevare wat dit sal meebring om die tien van die Vrystaat Kaap toe te vervoer.
Sy noem die aansoek 'n "blatante misbruik van die hofproses". "Dit lyk of hulle in 'n groep Kaap toe wil kom deur vir hulself op te tree in die hof op 'n datum wat hulle pas. Hulle het met opset besluit om nie om regsverteenwoordiging aansoek te doen nie. Hulle weet hulle sal vervoer moet word om die hof by te woon. Sodoende sal hulle hul doel bereik om na die Wes-Kaap oorgeplaas te word, selfs al is dit net tydelik," sê Malan.
Wat die tien se aansoek nog meer verdag maak, is dat Adams byvoorbeeld voorheen gevra het om na 'n gevangenis buite die Wes-Kaap geskuif te word en nou wil terugkom. Die tien, wat beweer hulle wil naby hul families wees, het ook in jare nie besoek van familielede ontvang nie, selfs nie toe hulle nog in die Wes-Kaap aangehou is nie.
Die Mangaung- maksimumsekuriteitsgevangenis, waar hulle op die oomblik aangehou word, word wyd beskou as die "beste tronk" in Suid-Afrika. Dit was na wat verneem word die tronk van keuse vir die president van die ANC, mnr. Jacob Zuma, se finansiële adviseur, Schabir Shaik, toe hy moes kies waar om sy 15 jaar tronkstraf uit te dien.
Die tronk het uitstekende sekuriteit en geen dwelmhandel word geduld nie. Krige sê in hofstukke hy het nooit kans gekry om beswaar te maak teen die oorplasing na Mangaung nie. Hy kla ook dat die DKD nie hul werk behoorlik doen nie en wil soos alle ander gevangenes ná hy 'n derde van sy straf uitgedien het, herklassifiseer word.
Krige vra dat die hof 'n "duidelike boodskap" aan die DKD en Mangaung sal stuur dat "gevangenes, nieteenstaande die feit dat hulle misdadigers is, nogtans mense is en met respek en menswaardigheid behandel moet word."
• Die tien super-gevaarlike boewe verdien hul reputasie dubbel en dwars. Tussen 9 van hulle dien hulle 6 lewenslange vonnisse plus nog 305 jaar tronkstraf uit. Hulle het saam ten minste 15 mense vermoor en dien ook tronkstraf uit vir 'n verskeidenheid van misdade wat wissel van poging tot moord, aanranding en roof tot dwelmsmokkelary en ontvoering. Die meeste van hulle ontvang net besoek van bendevriende.
01-27-2008, 09:27 AM #1893
Barbie’ wag langer vir verhoor
“Adv. Barbie” sal nóg vyf maande moet wag voordat haar ses jaar lange vervolging op aanklagte van onsedelike aanranding van meet af in die Pretoriase hooggeregshof kan begin.
Oorvol hofrolle en die tekort aan regters vir strafsake is die afgelope week as redes voorgehou waarom me. Cèzanne Visser, beter bekend as “adv. Barbie”, se verhoor nie op 19 Februarie voor ’n ander regter kan begin nie.
Visser het in April verlede jaar die slagoffer van omstandighede buite haar beheer geword toe regter Essop Patel, voor wie haar verhoor byna afgehandel was, aan kanker oorlede is.
Dit het beteken Visser se verhoor op aanklagte van onder meer onsedelike aanranding en die besit en vervaardiging van kinderpornografie moet van voor af voor ’n ander regter begin.
Sy het op 20 Desember 2002 vir die eerste keer op dié aanklagte in die hof verskyn saam met haar gewese minnaar, adv. Dirk Prinsloo, wat intussen landuit gevlug het.
“Die staat en die verdediging het gevra dat ’n regter spesiaal vir dié verhoor afgestaan word sodat dit gouer afgehandel word, maar moes hoor daar is ongelukkig nie ’n regter beskikbaar nie.
“Die hofrolle vir die bestaande drie strafhowe is reeds geplaas en die eerste beskikbare datum is 28 Julie,” het adv. André Fourie, staatsadvokaat, bevestig.
Visser werk intussen weer as regsadviseur vir ’n onderneming, maar kan geen toekomsplanne maak nie weens die swaard wat oor haar kop hang, sê adv. Johann Engelbrecht, haar regsverteenwoordiger.
01-27-2008, 06:17 PM #1894
Koeëls reën by casino
PORT ELIZABETH. – Die Boardwalk-casinokompleks is gisteroggend kort ná middernag in chaos gedompel toe ’n stuk of 14 gewapende rowers op die kompleks toegeslaan en met meer as R250 000 weggekom het.
Casinobesoekers het sekondes nadat ’n groep van sowat ses rowers met die geld by die casino uitgestap het, angsbevange vir skuiling gehardloop toe skote afgevuur is.
Terwyl drie gewapende rowers by elk van die ingange van die kompleks gewaak en twee in wegkommotors gewag het, het nog sowat ses rowers kort na 01:00 die casino binnegestorm en selfs die veiligheidstralies van die kontanttoonbanke oopgebuig om by die geld uit te kom, aldus insp. Kanna Swanepoel, ondersoekbeampte.
Die rowers het glo toegang tot die casino verkry deur die twee sekerheidsbeamptes voor die ingang met ’n vuurwapen te dreig, het mnr. Ed Richardson, kommunikasiebeampte van die casino, gesê.
Binne drie minute het die rowers hul sakke met honderdduisende rande volgestop en doodluiters in ’n groep uit die gebou gestap. Eers toe hulle buite was, het die sekerheidsbeamptes – en selfs ’n paar klante – die rowers agterna probeer sit, het ’n ooggetuie, mnr. Christopher Burisch, gesê.
Intussen was beamptes van Atlas-sekerheid op ’n roetine-patrollie op die parkeerterrein toe hulle by die kompleks ingeloop het.
“Die beamptes het oor die Boardwalk se sekerheidsradio gehoor daar is gewapende rowers in die casino. Net daarna het drie van die rowers wat by die ingang gewaak het, hulle beveel om hul vuurwapen én Atlas-radio te oorhandig. Hulle moes ook op die grond gaan lê,” het mnr. Monty Montgomery, operasionele bestuurder van Atlas, gesê.
01-27-2008, 06:25 PM #1895
Besoekers vertel van paniek, angs
PORT ELIZABETH. – Paniekbevange casinobesoekers het kort ná gisteroggend se gewaagde rooftog vertel hoe hulle angsbevange uit die gebou gehardloop het toe ses van die veertien casinorowers in die dobbelsaal toegeslaan het.
Onder die onbekende aantal dobbelaars wat ten tye van die voorval nog in die casino was, was die 18-jarige Christopher Burisch van Mosselbaai, ’n Springbok-skopbokser, wat die naweek saam met sy pa, Clive, in die stad was vir sake.
Burisch wou ewe heldhaftig probeer keer dat die groep van vyf mans en een vrou die casinogebou verlaat, maar is met ’n “lê plat of ek skiet jou” begroet.
“Ek en my pa het net voor die voorval by die casino aangekom. Hy het by die ingang buite die toilette gestaan en wag vir my toe ’n man verby hom gehardloop het. Almal het van binne geskree: ‘Keer daai man!’ Dis toe dat ons besef het die plek word beroof,” het Burisch skaars ’n halfuur ná hul nagmerrie-ervaring vertel.
Hy en sy pa het die man agterna gesit, maar kon hom nie vang nie. Toe hy die skietery elders op die perseel hoor, het Christopher langs die muur voor die casino se ingang platgeval.
“Ek het so ses mense sien uit kom. Hulle het almal baie naby mekaar geloop en daar was ’n vrou in die middel.
“Toe ek van my skuilplek opstaan om hulle te probeer keer, het ’n man ’n geweer na my gewys en gedreig dat hy my sou skiet as ek nie plat lê nie.”
Mev. Marsha Horne, nog ’n ooggetuie, het langs twee van die rowers gestaan toe hulle by die teller-toonbank probeer inkom het.
01-27-2008, 06:35 PM #1896
Die paleis van justisie in Pretoria: Die ligte is aan, maar niemand is by die huis nie
01-29-2008, 04:48 AM #1897
Hysbak snel grond toe ná kragonderbreking
“MY lewe het voor my oë afgespeel,” sê ’n Bloemfonteinse ma van twee wat vyf verdiepings ver met ’n hysbak geval het ná ’n kragonderbreking.
Mev. Monica Badenhorst (28) werk op die 12de verdieping van die Vrystaatse provinsiale regeringsgebou (die ou C.R. Swart-gebou in Elizabethstraat in Bloemfontein.) Die hysbak waarin sy was, het van die sesde verdieping tot tussen die eerste en grondvloer geval toe ’n kragonderbreking ingetree het.
“Dit voel verskriklik. Dit was pikdonker. Ek was vier minute lank in die hysbak voordat die noodkrag ingeskop het,” vertel sy oor die voorval Donderdag om 12:00.
Dié sterk vrou het nadat die hysbak se deure oopgegaan het, in haar motor geklim en huis toe gery.
Sy het egter pyn in haar rug ondervind en is, op advies van haar ma van haar huis eers na die ongevalle-afdeling van die Life-Rosepark-hospitaal. Sy het in inspuiting en pynpille gekry en is huis toe gestuur.
Sy het ’n ou rugprobleem wat moontlik nou vererger is. Uiteindelik is sy gister in dié hospitaal opgeneem waar sy nou aansterk.
“Daar gaan plate van my nek ook geneem word. Daar is darem geen ernstige probleme nie,” het sy gister gesê toe Volksblad haar in die hospitaal besoek het.
Badenhorst se ma, ’n kaptein verbonde aan die provinsiale polisiehoofkantoor in die stad, het verlede jaar dié tyd ’n soortgelyke ongeluk by ’n ander gebou in die stad gehad.
“Die tydsberekening is baie snaaks. My ma moes ’n paar maande ná die ongeluk ’n rugoperasie ondergaan het. Ek hoop nie ek loop dieselfde paadjie nie.” Haar ma was juis baie geskok om van die voorval te hoor.
Haar man, Riaan (31), ’n finansiële adviseur by Sanlam, en twee kinders, Marianca (5) en Rikus (10 maande), is baie bly dat sy nie erger van die ongeluk afgekom het nie.
“Ek sal weer in ’n hysbak klim, maar volgende keer gaan ek net eers kyk wanneer ’n kragonderbreking verwag word.”
Badenhorst gaan ’n eis instel vir ’n besering aan diens.
01-29-2008, 05:10 AM #1898
Man bid vir hulp met operasie
Hy hoop en bid elke dag dat hulp sal instroom, sodat sy knieë vervang kan word. Die pyn is ondraaglik en pynstillers sal sy kwaal vererger. Intussen het die Flamingo-Rotary-beweging vir Johan Greyling ’n ligte rolstoel geskenk.
Hy sal nou saam met sy vrou, Irene, kerk toe kan gaan en kan gaan inkopies doen.
Sy ou rolstoel was baie swaar en dit was ’n gesukkel om dit in en uit hul voertuig te laai.
Johan (47) ly aan rumatoïede artritis en moet dringend ’n knievervanging ondergaan, andersins kan hy heeltemal verlam raak. Die gesin het voorheen aan ’n siekefonds behoort, maar dit het te duur word.
Die waglys by die Nasionale Hospitaal in Bloemfontein is boonop baie lank. Hy sal sowat ses jaar vir ’n operasie moet wag. Johan sê ’n ligpunt aan die einde van die spreekwoordelik donker tonnel, is dat Solidariteit die berig wat Forum op 12 Desember oor sy siekte gepubliseer het, aan die Mediese Hulpfonds in Johannesburg gestuur het. “Tot dusver het ons egter nog niks gehoor nie.”
Die Greylings het twee kinders wat van hul afhanklik is.
Mense of instansies wat hom wil of kan help, kan Irene by 083-790-8578 bel.
01-29-2008, 05:12 AM #1899
Ma van twee wag dringend op lewer
’N Pretoriase ma van twee klein kindertjies wat wag op ’n leweroorplanting, is besig om ernstig siek te word weens ’n tekort aan orgaanskenkers in Gauteng.
Mev. Minette van Rooyen (33) van Rayton kan nie meer haar kinders, Reesa (2) en Nathan (4), optel nie en moes onlangs ophou motor bestuur.
“Die moeilikste is dat ek hulle nie meer self kan versorg nie. Ek is geroepe om ’n tuisbly-ma te wees en nou kan ek nie,” het sy gister gesê.
Sy bly opgewek voor die kinders, maar haar tassie vir die hospitaal is reeds gepak. Dis net die oproep wat nie kom nie.
Van Rooyen was op haar troudag ’n paar jaar gelede ’n beeldskone bruid. Sy het agtergekom haar vel raak geel toe sy Nathan verwag het.
Ná baie toetse is vasgestel sy het primêre skleroserende cholangitis, ’n chroniese lewersiekte wat lewerversaking veroorsaak.
Dr. Schalk van der Merwe, haar gastro-enteroloog, het gister gesê sy is reeds in die laaste fase van die siekte en moet dringend ’n lewer kry by die Wits Donald Gordon-mediese sentrum.
Sy wag egter al maande, onder meer omdat haar siekefonds nie dadelik wou instem om die oorplanting te finansier nie en sy moes wag vir die voordele.
Van Rooyen se familie en Van der Merwe het die afgelope week ’n ernstige beroep op mense gedoen om toestemming te gee vir orgaanskenking.
Minder as 1 000 van die 3 500 mense wat nou wag vir organe, gaan glo hul oorplantings kry.
Dis onder meer omdat daar so min geregistreerde orgaanskenkers in die land is.
Volgens Van der Merwe gaan baie skenkerlewers onnodiglik verlore en belemmer die voorkoms van infeksies soos MIV ook die geskiktheid van lewers.
Die Stigting vir Orgaanskenking maak tans baie staat op die toestemming wat families gee, dikwels kort nadat een van hul geliefdes in ’n hospitaalsaal of ongevalle-afdeling dood is.
Van Rooyen het gesê terwyl sy wag, probeer sy om nie skuldig te voel oor die feit dat haar hoop waarskynlik iemand anders se hartseer sal wees nie.
“ ’n Mens het eintlik nie iets om oor skuldig te voel nie. Dis nie asof jy iemand se lewe verkort nie. Ek sien ander families wat op skenkings wag by die hospitaal . . . dan kry ek hulle jammer, want ek weet ek kan dalk nog ’n rukkie wag.”
Sy voel egter baie swak en het sê sy begin reeds by tye ’n bietjie deurmekaar voel.
Voornemende skenkers kan die Stigting vir Orgaanskenking tolvry bel by
0800 22 66 11 of die webwerf besoek by www.odf.org.za.
01-30-2008, 05:24 AM #1900
Ligte by Kby-burgersentrum brand deurnag
KIMBERLEY. – Inwoners van Kimberley kla oor al die ligte wat snags op die verskillende verdiepings van die hoofgebou van die Sol Plaatje-munisipaliteit brand, asook die stad se Kersliggies wat steeds snags brand – in ’n tyd van ’n landwye kragkrisis.
In dié hoofgebou, bekend as die burgersentrum, brand ligte op die grondvloer, asook op die verskillende verdiepings, deurnag, maar op die boonste verdieping brand minder ligte.
Inwoners en sakelui het gister weer met die gevolge van kragonderbrekings in die stad te doen gehad.
Mnr. Peet van der Walt, munisipale woordvoerder, sê weens veiligheids- en praktiese redes laat die munisipaliteit die ligte snags in die burgersentrum brand.
Hy sê ondersoek gaan ingestel word oor hoe snags klaargekom kan word met die minimum ligte wat in dié gebou brand. Die besluite hieroor sal dan ingestel word.
Hy sê die Kersliggies gebruik baie min krag, maar dit word nou afgehaal. Dié liggies brand ná die feestyd nog ’n rukkie lank en word gewoonlik dié tyd van die jaar afgehaal.
In ander munisipale geboue in die stad brand die ligte nie snags nie. Min ligte brand snags in geboue van die Noord-Kaapse regering in Kimberley en in dié van provinsiale departemente.
Op die verskillende verdiepings van die poskantoorgebou, waar ook departemente gesetel is, brand wel snags ligte.
Page generated in 3.04444 seconds with 12 queries